KBANK ตั้ง”พิพิธ เอนกนิธิ” เป็นกรรมการผู้จัดการ มีผล 1 ม.ค.60
KBANK ตั้ง"พิพิธ เอนกนิธิ" เป็นกรรมการผู้จัดการ มีผล 1 ม.ค.60
22 ธ.ค. 2559

คณะกรรมการธนาคารกสิกรไทย จำกัด (มหาชน) หรือ KBANK ประกาศแต่งตั้งนายพิพิธ เอนกนิธิ เป็น กรรมการผู้จัดการ ทั้งนี้ มีผลตั้งแต่วันที่ 1 มกราคม พ.ศ. 2560 เป็นต้นไป
นายพิพิธ เอนกนิธิ ปัจจุบันอายุ 49 ปี สำเร็จการศึกษาระดับปริญญาตรี เภสัชศาสตรบัณฑิต มหาวิทยาลัยเชียงใหม่ ได้รับทุนการศึกษาจากธนาคารกสิกรไทยไปศึกษาต่อระดับปริญญาโทและสำเร็จการศึกษาบริหารธุรกิจมหาบัณฑิต มหาวิทยาลัยไบรท์ตัน ประเทศอังกฤษ และบริหารธุรกิจมหาบัณฑิต Fachhochschule Pforzheim ประเทศเยอรมนี 
เริ่มข้าทำงานที่ธนาคารกสิกรไทยในปี 2540 ได้รับการแต่งตั้งเป็นผู้อำนวยการฝ่ายสหบรรษัทธนกิจ ผู้อำนวยการฝายสินเชื่อวิภัชธนกิจ ผู้อำนวยการฝ่ายอาวุโส ฝ่ายธุรกิจลูกค้าบุคคล ผู้ช่วยกรรมการผู้จัดการ สายงานธุรกิจลูกค้าบุคคลและเครือข่ายบริการ รองกรรมการผู้จัดการ ทำหน้าที่ผู้บริหารสายงานธุรกิจจีน และผู้บริหารสายงานธุรกิจข้ามประเทศ และเป็นรองกรรมการผู้จัดการอาวุโส ก่อนได้รับการแต่งตั้งเป็นกรรมการผู้จัดการคนที่สิบของธนาคารกสิกรไทย